טום בריידי

תומאס אדוארד פטריק "טום" בריידי ג'וניור (באנגלית: Thomas Edward Patrick "Tom" Brady, Jr.‏; נולד ב-3 באוגוסט 1977) הוא שחקן פוטבול אמריקאי ששיחק בעמדת הקוורטרבק בקבוצת ניו אינגלנד פטריוטס ובקבוצת טמפה ביי באקנירס. בריידי הוא השחקן המעוטר ביותר בתולדות ה-NFL ונחשב בעיני רבים לשחקן הטוב ביותר בתולדות הליגה. בין הישגיו זכייה בשבעה משחקי סופרבול (שישה עם קבוצת ניו אינגלנד פטריוטס ואחד עם טמפה ביי באקנירס), חמישה תוארי MVP של משחק הסופרבול, ושלושה תוארי MVP של העונה הסדירה. בריידי מחזיק בשיא של 286 ניצחונות בליגה, כולל שיא של 251 ניצחונות בעונה הסדירה. הוא שיאן ההופעות והניצחונות בפלייאוף ובסופרבול, מחזיק בשיאי המסירות לטאצ'דאון ובכמות היארדים במהלך העונות הסדירות והפלייאוף. בפברואר 2023 הודיע על פרישתו ממשחק בליגת ה-NFL. הוא נבחר בסיבוב השישי (בחירה 199) בדראפט ה-NFL‏ בשנת 2000 מאוניברסיטת מישיגן על ידי קבוצת ניו אינגלנד פטריוטס. בריידי נולד וגדל בסן מטאו שליד סן פרנסיסקו בקליפורניה ולו שלוש אחיות גדולות, כולן היו ספורטאיות מחוננות. כילד העריץ את ג'ו מונטנה, הקוורטרבק של קבוצת סן פרנסיסקו 49' ואף נכח ביציע במשחק המפורסם בו הוביל מונטנה את קבוצתו לניצחון בגמר חטיבת ה-NFC במהלך שזכה לכינוי "המסירה" (The Catch). הוא למד בתיכון ג'וניפו סרה, בית ספר בעל מסורת של הצטיינות וטיפוח ספורטאים, וכיכב בנבחרות הפוטבול והבייסבול של התיכון. בריידי שקל קריירה בתור שחקן בייסבול מקצועני, כיוון שנחשב בתיכון לאחד התופסים המצטיינים בארצות הברית, ואף נבחר בדראפט של ליגת הבייסבול המקצוענית על ידי מונטריאול אקספוז. הוא ויתר על הבייסבול לטובת ניסיון להיות שחקן פוטבול מקצועני. עד שנתו האחרונה בתיכון לא עקבו תוכניות הפוטבול הגדולות בליגת המכללות אחר בריידי. אביו החליט למשוך את תשומת לבם על ידי הפקת קלטת וידאו ובה קטעים נבחרים מביצועיו של בריידי ושליחתה ל-54 אוניברסיטאות ברחבי ארצות הברית. הקלטת הגיעה לביל האריס, עוזר מאמן קבוצת הפוטבול של אוניברסיטת מישיגן ששיתפה עם צוות האימון הבכיר, ולאחר צפייה בקטעים נוספים של בריידי, פגישה עמו ועם משפחתו, הוחלט לגייסו לקבוצה. ב-1996 החל בריידי ללמוד באוניברסיטת מישיגן לאחר שזכה למלגת ספורט כשחקן בנבחרת הפוטבול של האוניברסיטה. במישיגן נאלץ בריידי להתמודד על מקומו בהרכב הפותח, בשנתיים הראשונות היה אחד המחליפים של כוכב הקבוצה, בריאן גריסי, שהוביל את מישיגן לזכייה משותפת באליפות ב-1997. לאחר עזיבתו של גריסי התמודד בריידי עם דרו הנסון שנחשב לכוכב העתיד של הקבוצה. בעונתו השלישית (1998) פתח בכל המשחקים של קבוצתו שסיימה במאזן של 10–3, במשחק הגמר בתום העונה הוביל את מישיגן לניצחון ב"סיטרוס בול" בינואר 1999 מול אוניברסיטת ארקנסו, הקבוצה חזרה בהנהגתו מפיגור של 24–31 לניצחון 45–31. בתחילת עונת הסניור שלו נאלץ לחלוק דקות משחק עם הנסון בשל מדיניות המאמן לשתף את שניהם, כשברבע הראשון פותח שחקן אחד וברבע השני עמיתו. בעקבות הצטיינותו של בריידי במשחק מול אוניברסיטת המדינה של מישיגן, במהלכו נכנס כמחליף והצליח למחוק פיגור של 17 נקודות, תפס עד תום העונה את עמדת הקוורטרבק הפותח והקבוע. הוא הוביל את הקבוצה לניצחון בהארכה ב"אורנג' בול" בינואר 2000 נגד אוניברסיטת אלבמה. במשחק רשם בריידי את תצוגת השיא שלו במכללות: הוא השלים 74% מזריקותיו, השיג 4 טאצ'דאונים ו-369 יארדים. מאזנו של בריידי בשנתיים בהן פתח בהרכב היה 20 ניצחונות לעומת 5 הפסדים. את לימודיו במישיגן סיים עם תואר ראשון בלימודים כלליים עם התמחות בניהול ובפסיכולוגיה. מקרא טבלה: Att - ניסיונות מסירה, Comp - מסירות מוצלחות, Pct - שיעור מסירות מוצלחות, Yds - כמות יארדים במסירה, Y/A - כמות יארדים לניסיון מסירה, TD - טאצ'דאונים במסירה, Int - מסירות שנחטפו (אינטרספשן), Rtg - קוורטרבק רייטינג (מדד יעילות) במבחני הקומביין, בהם נבחנים מועמדים פוטנציאליים לשחק ב-NFL, זכה בריידי לביקורות שליליות בדוחות הסקאוטים. צוין שמבנה גופו בעייתי, הוא רזה מאוד, חסר יכולות התניידות והתחמקות משחקני ההגנה וחסר עוצמה בזריקה שלו. בדראפט ה-NFL של שנת 2000, נבחר בריידי בסיבוב השישי בלבד, במקום ה-199 (בחירה משלימה בסוף הסיבוב), על ידי ניו אינגלנד פטריוטס. לפניו נבחרו שישה קוורטרבקים אחרים. בעלי הפטריוטס, רוברט קראפט, סיפר כי אחרי הדראפט אמר לו בריידי כי הבחירה בו הייתה הצעד הטוב ביותר שהפטריוטס עשו, נבואה שאכן התגשמה. בשנתו הראשונה בקבוצה שותף רק במשחק אחד, בתור מחליף, והיה במקום הרביעי במדרג הקוורטרבקים של הפטריוטס. עם זאת הוא זכה להערכה מצד המאמן הראשי ביל בליצ'יק ועוזרו צ'ארלי וייס, כשחקן שמתאמן ועובד באופן המסור והקשה ביותר בקבוצה. ערך מורחב – סופרבול XXXVI את עונת 2001 פתח בריידי כמחליפו הראשון של הקוורטרבק הפותח דרו בלדסו. במהלך המחזור השני של העונה נפצע בלדסו, בריידי החליפו לסדרת המהלכים האחרונה של המשחק ופתח בהרכב הקבוצה מאז, גם לאחר שבלדסו החלים. במחזור השלישי רשם את משחקו הראשון בקריירת ה-NFL כקוורטרבק פותח וכן את ניצחונו הראשון בליגה, 44–13 על אינדיאנפוליס קולטס. במשחק זה ובמשחק הבא שהסתיים בהפסד למיאמי דולפינס לא רשם בריידי מסירות לטאצ'דאון. לאחר שתי תצוגות פושרות אלו, כיכב בריידי במשחק החוץ מול סן דייגו צ'רג'רס, הוא הוליך את הפטריוטס בשני מהלכי הבקעה ברבע האחרון, שכפו הארכה, ובמהלך נוסף שהביא לניצחון בשער שדה. סך הכל רשם 364 יארד במסירה ושני טאצ'דאונים. במשחק הבא הצטיין שוב בניצחון 38–17 על אינדיאנפוליס קולטס, כשהוא מסר ל-3 טאצ'דאונים. בריידי הוליך את הפטריוטס לפלייאוף, עם מאזן של 11 ניצחונות (כולל שישה רצופים בסוף העונה הסדירה) ו-5 הפסדים. בפלייאוף כיכב בריידי בניצחון בהארכה 16–13 על אוקלנד ריידרס שהושג לאחר פיגור של 10 נקודות ברבע האחרון. משחק זה זכור בעיקר בשל תנאי מזג האוויר הקשים בהם התקיים (סופת שלגים), והחלטת שופט שנויה במחלוקת, אשר מנעה איבוד כדור של בריידי, שהיה חורץ את גורל המשחק לטובת הריידרס. בריידי רשם במשחק זה 312 יארד, 238 מהם במחצית השנייה וכן טאצ'דאון אחד בריצה. במשחק האליפות האזורית נגד פיטסבורג סטילרס, נפצע בברכו במהלך הרבע השני והוחלף על ידי בלדסו. הוא חזר להרכב ופתח בסופרבול XXXVI, בו ניצחה קבוצתו 20–17 את קבוצת סנט לואיס ראמס שהייתה המועמדת הברורה לניצחון. בסיום ההתמודדות נבחר בריידי ל-MVP של המשחק, לאחר שהוביל את התקפת הקבוצה בדרייב האחרון של המשחק עד להבקעת שער השדה בשנייה האחרונה, שהבטיח לה את הניצחון. בכך נהיה בריידי לקוורטרבק הצעיר ביותר לאותה עת שזוכה בסופרבול. בעונה זו ביסס בריידי את מעמדו כקוורטרבק הפותח של הפטס, לאחר שבלדסו עבר ליריבה מאותו הבית, באפלו בילס. את העונה סיים בריידי כקוורטרבק המוביל בליגה עם 28 מסירות לטאצ'דאון. במהלך העונה נפצע בריידי בכתף, אך המשיך לפתוח בכל המשחקים. הפטריוטס סיימו עם מאזן של 9 ניצחונות ו-7 הפסדים ולא העפילו לפלייאוף בשל מאזן פנימי גרוע יותר מול יריבותיה. ערך מורחב – סופרבול XXXVIII בעונת 2003 הוליך בריידי את הפטס למאזן של 14 ניצחונות (12 מהם רצופים) ו-2 הפסדים בלבד. את העונה הסדירה סיים עם 3,620 יארד במסירה ו-23 טאצ'דאונים. הוא הגיע למקום השלישי בבחירה ל-MVP של העונה, לאחר יריביו הקוורטרבקים פייטון מאנינג וסטיב מקניר שחלקו יחדיו את התואר. בפלייאוף נפגש בריידי עם מאנינג ומקנייר, והתעלה על שניהם, כשהוא מוליך בכך את קבוצתו להעפלה נוספת לסופרבול. בסופרבול XXXVIII נפגשו הפטריוטס עם קרוליינה פנתרס, משחק שהסתיים בניצחון דחוק של הפטריוטס 32–29. בריידי שוב נבחר ל-MVP לאחר ששבר במשחק את שיא המסירות המושלמות בסופרבול, מסר 3 פעמים לטאצ'דאון, והוליך את הקבוצה בדרייב הניצחון, שהושג בשניות האחרונות של המשחק. בתום העונה עבר ניתוח בכתפו. ערך מורחב – סופרבול XXXIX גם בעונה זו הוליך בריידי את הפטס למאזן של 14 ניצחונות בעונה סדירה. הפטריוטס שברו שיא של ניצחונות רצופים שנמשך עוד מהעונה הקודמת, 18 סך הכל בעונה הסדירה בלבד ו-21 כולל משחקי הפלייאוף. בריידי מסר בעונה זו ל-3,692 יארד ול-28 טאצ'דאונים, כמו כן קבע את מדד היעילות הטוב ביותר שלו עד לאותה עת: 92.6. בדרך לסופרבול XXXIX הפטריוטס הביסו את הקולטס והסטילרס, במשחק נגד פיטסבורג סטילרס, שנחשבו לקבוצת ההגנה הטובה בליגה, התעלה בריידי ורשם מדד יעילות של 130.5. בסופרבול עצמו ניצחו את פילדלפיה איגלס, בתצוגה מצוינת נוספת של בריידי שמסר ל-232 יארד ושני טאצ'דאונים. בעונה זו התבססו הפטס על משחק המסירה של בריידי בעקבות פציעה מתמשכת של הרץ האחורי קורי דילון ופציעות גם של מחליפיו. בריידי הוביל את הליגה ביארדים במסירה עם 4,110, ומסר ל-26 טאצ'דאונים. הפטריוטס העפילו לפלייאוף עם מאזן של 10 ניצחונות ו-6 הפסדים, אך לאחר ניצחון בסיבוב הראשון, הפסידו לדנוור ברונקוס. היה זה הפסדו הראשון של בריידי בפלייאוף לאחר 10 ניצחונות. לאחר העונה פורסם כי את המשחקים האחרונים שיחק בריידי כשהוא סובל מבקע והוא נאלץ לעבור ניתוח. אף על פי שנאלץ להתמודד עם חבורת תופסים חדשה ובינונית הוביל בריידי את הפטס למאזן של 12 ניצחונות וראשות הבית. בעונה זו מסר ל-3,529 יארד ו-24 טאצ'דאונים. בפלייאוף הביסו הפטריוטס את ניו יורק ג'טס בסיבוב הראשון, וגברו בחוץ על סן דייגו צ'רג'רס לאחר שבריידי הוליך את קבוצתו מפיגור של 8 נקודות ברבע האחרון. בגמר האזורי נכנעו לאינדיאנפוליס קולטס 34–38 וזאת למרות פתיחה מצוינת בה הובילו 21–3. ערך מורחב – סופרבול XLII עונת 2007 הייתה שנת שיא בקריירה של בריידי, לאחר שבתחילת העונה צירפו הפטריוטס שורה של תופסים לסגל הקבוצה, בהם רנדי מוס, שסייעו לבריידי להוביל את הפטס לעונה סדירה מושלמת, 16 ניצחונות וללא אף הפסד. בעונה זו מסר בריידי למעל 4,800 יארד (מקום שלישי בכל הזמנים), שבר את שיא המסירות לטאצ'דאון בעונה והעמיד אותו על 50, כמו כן הוא ורנדי מוס שברו את שיא המסירות לטאצ'דאון בין קוורטרבק לתופס בעונה אחת, ו-23 המסירות שתפס מוס מהוות גם שיא תפיסות לטאצ'דאון בעונה. בפלייאוף, לעומת זאת, נחל בריידי אכזבה כאשר לאחר שני ניצחונות הפסידה קבוצתו בגמר הליגה, סופרבול XLII, לקבוצת ניו יורק ג'איינטס. 2:42 דקות לסיום המשחק מסר בריידי לטאצ'דאון של רנדי מוס והפטריוטס עלו ליתרון 14–10, אך בדרייב (רצף מהלכים) האחרון של הג'איינטס הצליח דייוויד טיירי לבצע תפיסה אקרובטית שניות לסיום המשחק שאפשרה לג'איינטס להשיג לאחר מכן את טאצ'דאון הניצחון. בכך נמנע מהפטריוטס ומבריידי לשחזר את הישגה של מיאמי דולפינס מעונת 1972, אשר זכתה באליפות עם מאזן נקי מהפסדים. בריידי לא שיחק במהלך משחקי קדם העונה, והועלו חששות כי פציעתו מסיום העונה הקודמת תפגע ביכולתו. במשחק הראשון של העונה הסדירה, מול קנזס סיטי צ'יפס פתח בריידי בהרכב אך פגיעה ברגלו השמאלית במהלך תיקול ברבע הראשון של המשחק, הביאה לקריעת שתיים מהרצועות בברכו ולהשבתתו לשארית העונה. היעדרותו הביאה לקטיעת רצף של 111 משחקים רצופים כקוורטרבק פותח ב-NFL, רצף שבאותם ימים רק שלושה קוורטרבקים אחרים בתולדות הליגה התעלו עליו (ברט פארב, פייטון מאנינג ורון ג'ורווסקי). בריידי עבר שלושה ניתוחים לשחזור ואיחוי הרצועות החל מתחילת אוקטובר 2008 במהלכם נלקחה רצועה מגיד שריר הירך הארבע ראשי שלו במטרה להחליף את הרצועה הקרועה. זיהום שנוצר לאחר הניתוח הביא לעיכוב בתהליך החלמתו. במשחקו הרשמי הראשון לאחר הפציעה, הוביל בריידי את הפטריוטס לניצחון על באפלו בילס במחזור הראשון של עונת 2009. בריידי הצטיין במשחק, מסר לשיא קריירה של 39 מסירות מוצלחות, 378 יארד ו-2 טאצ'דאונים, שניהם ב-5 הדקות האחרונות של המשחק, מה שהשלים מהפך לאחר פיגור במשך כל המשחק. במשחק השלישי בעונה מסר את הטאצ'דאון מספר 200 שלו בקריירה, והיה בכך לשחקן הרביעי בכל הזמנים, מבחינת מהירות ההגעה להישג זה. במשחק נגד טנסי טייטאנס שהתקיים תחת שלג כבד, השווה בריידי את שיא הקריירה שלו כשמסר לשישה טאצ'דאונים בניצחון 59–0. את העונה סיימו הפטריוטס בראשות הבית ובמאזן של 10–6, כשבריידי מסר ל-4,398 יארד ו-28 טאצ'דאונים, אף על פי שסבל במהלכה מאצבע שבורה בידו ושלושה סדקים בצלעותיו. בתום העונה נבחר על ידי סוכנות AP לשחקן שעשה את הקאמבק של השנה. בפלייאוף הודחו הפטריוטס כבר בסיבוב הראשון, לאחר שהפסידו בבית לבולטימור רייבנס. בסמוך לפתיחת עונת 2010, האריכו הפטריוטס את החוזה של בריידי לארבע שנים נוספות מעבר לשנה שנותרה בחוזהו המקורי. חוזהו החדש שהסתכם ב-72 מיליון דולר, הפך את בריידי לשחקן בעל המשכורת הגבוהה ביותר ב-NFL. במהלך העונה השיג בריידי את הניצחון ה-100 שלו והיה בכך לקוורטרבק שהגיע להישג זה במספר המשחקים המועט ביותר בתולדות הליגה מאז איחודה. העונה התאפיינה במספר תצוגות שיא של בריידי, במחזור התשיעי ניצחו הפטריוטס בחוץ 39–26 את פיטסבורג סטילרס, קבוצת ההגנה הטובה ביותר בליגה, כשבריידי מסר ל-3 טאצ'דאונים ו-350 יארד ב-70% הצלחה, במשחק הבא ניצחו הפטריוטס את אינדיאנפוליס קולטס ופייטון מאנינג, במחזור ה-11 נפגשו עם דטרויט ליונס, ניצחו 45–24 עם 4 טאצ'דאונים של בריידי, שהשיג במשחק רייטינג מושלם בפעם השנייה בקריירה שלו (נוסחה המתבססת על שיעור המסירות המוצלחות, ממוצע היארדים לתפיסה, שיעור הטאצ'דאונים ושיעור החטיפות). המחזור ה-12 הפגיש במשחק המרכזי (Monday Night Football) את שתי הקבוצות עם המאזן הטוב בליגה, הפטריוטס מול ניו יורק ג'טס, שבמפגש קודם בעונה הנחילו לפטריוטס הפסד. הפטריוטס הביסו את הג'טס 45–3 במשחק בו בריידי מסר ל-4 טאצ'דאונים, 326 יארד במעל 72% הצלחה. באותו משחק רשם בריידי את ניצחונו ה-26 ברציפות במשחקים ביתיים בעונה הסדירה ושבר בכך את שיאו של ברט פארב. במחזור ה-13 התמודדו הפטריוטס בחוץ נגד שיקגו ברס במשחק שנערך בתנאי סופת שלגים, על אף התנאים הקשים, השיג בריידי שיא עונה של 369 יארד בניצחון 36–7 שגם הבטיח לפטריוטס מקום בפלייאוף. בניצחון הביתי על גרין ביי פאקרס שבר בריידי את שיא הליגה עם שבעה משחקים רצופים בהם רשם שתי מסירות לטאצ'דאון ללא חטיפה, שיא אותו הגדיל לתשעה עד סוף העונה, באותו משחק שבר את שיא הליגה לניסיונות מסירה ללא חטיפה בעונה סדירה ושבוע לאחר מכן גם שבר את השיא על פני מספר עונות. במשחק האחרון של העונה הסדירה השלים בריידי הישג שרק חמישה קוורטרבקים לפניו רשמו, מסירה של טאצ'דאון אחד לפחות בכל משחק. הפטריוטס סיימו עם מאזן של 14 ניצחונות ושני הפסדים, כשלזכות בריידי נרשמו 36 מסירות לטאצ'דאונים עם 4 חטיפות בלבד ו-3,900 יארד. בריידי נבחר פה אחד ל-MVP של העונה הסדירה וכן לשחקן ההתקפה של העונה. בפלייאוף הודחו הפטריוטס לאחר הפסד ביתי לניו יורק ג'טס, בריידי מסר לשני טאצ'דאונים ונחטף פעם אחת, חטיפה שקטעה שיא ליגה של 340 מסירות רצופות ללא חטיפה. ערך מורחב – סופרבול XLVI את העונה פתחו בריידי והפטריוטס במשחק המרכזי של המחזור בערב יום שני, בריידי רשם תצוגת שיא בניצחון הפטריוטס על מיאמי דולפינס, כשמסר ל-4 טאצ'דאונים ול-517 יארד, שיא אישי, קבוצתי ושיא NFL למשחק המרכזי. באותו משחק השווה יחד עם התופס ווס וולקר את שיא הליגה למהלך מסירה של 99 יארד. בשלושת המשחקים הראשונים של העונה שבר את שיא הליגה בכמות היארדים במסירה לתקופה של שלושה משחקים רצופים כלשהם והעמיד אותו על 1,327 יארד, ממוצע של מעל 442 יארד למשחק. בתום העונה הסדירה רשם בריידי 5,325 יארדים במסירה, הוא היה בכך לשחקן השלישי בתולדות הליגה שעובר את 5,000 היארד בעונה, ומוקם במקום השני בכל הזמנים, לאחר דרו בריז ששבר את השיא בעונה זו. כמו כן המשיך בריידי את רצף המשחקים עם לפחות מסירה אחת לטאצ'דאון והעמיד אותו על 32. הוא הוביל את הפטריוטס למאזן של 13 ניצחונות לעומת 3 הפסדים ולמקום ראשון ב-AFC. במשחק הפלייאוף הראשון, בו ניצחו הפטריוטס את דנוור ברונקוס 45–10, שבר בריידי את שיא הפלייאוף למסירות לטאצ'דאון במחצית, כשמסר ל-5 במחצית הראשונה של ההתמודדות, באותו משחק השווה את השיא למשחק שלם, עם 6 טאצ'דאונים. בגמר ה-AFC, גברו הפטריוטס על בולטימור רייבנס והעפילו לסופרבול במהלך המשחק נחטפו מסירותיו של בריידי פעמיים ולראשונה לאחר 18 משחקי פלייאוף רצופים לא מסר לטאצ'דאון, אך הוא הבקיע בריצה את נקודות הניצחון ברבע האחרון. בסופרבול XLVI הפסידו הפטריוטס פעם נוספת בשניות הסיום לניו יורק ג'איינטס 17–21. את העונה פתחו הפטריוטס באופן לא משכנע, כשלאחר שישה משחקים היו במאזן של 3-3, אך עד תום העונה ניצחו בתשעה מתוך עשרת המשחקים הנותרים וסיימו במקום הראשון בבית ובמקום השני ב-AFC. בריידי היה לקוורטרבק הראשון שמצעיד את קבוצתו ל-10 עונות של זכייה בראשות הבית. בפלייאוף גברו הפטריוטס על יוסטון טקסאנס 41–28 ובכך שבר בריידי את שיאו של ג'ו מונטנה לכמות הניצחונות בפלייאוף והציבו על 17 וכן שבר את שיא היארדים במסירה במהלך הפלייאוף, בגמר ה-AFC הודחו הפטריוטס לאחר הפסד ביתי לבולטימור רייבנס 13–28. בתום העונה הוארך ואורגן מחדש חוזהו של בריידי עד 2017, כך שיאפשר לקבוצה תמרון רב יותר מתחת לתקרת השכר של הליגה. לקראת עונה זו איבד בריידי את כל התופסים ששימשו את המטרות העיקריות שלו בשנתיים הקודמות, הטייט אנד ארון הרננדז שוחרר לאחר שנעצר בחשד לרצח, הטייט אנד השני רוב גרונקובסקי הושבת בשל פציעות שגרר מעונה קודמת, התופס המוביל ווס וולקר עבר לדנוור ברונקוס וכן עזבו בראנץ', וודהד ולויד. לאחר 4 ניצחונות רצופים בפתיחה הפסידו הפטריוטס לסינסינטי בנגלס במשחק בו נקטע רצף של 52 משחקים בהם מסר לפחות לטאצ'דאון אחד (הרצף השני הכי ארוך בתולדות הליגה). למרות המשך פציעות של שחקני מפתח בקבוצה, סיימה הקבוצה בהנהגתו במאזן של 12–4. בפלייאוף גברו הפטריוטס על אינדיאנפוליס קולטס 43–22 אך הודחו בגמר ה-AFC, בהפסד 16–26 לדנוור ברונקוס. ערך מורחב – סופרבול XLIX פתיחת העונה של בריידי והפטריוטס הייתה גרועה ובמשחק המרכזי במחזור הרביעי הובסו על ידי קנזס סיטי צ'יפס 14–41. קרנו של בריידי כקוורטרבק מוביל ירדה, הן בעיני הציבור, והן בקרב פרשני ספורט. אולם ממאזן של 2–2 הצליחו הפטריוטס בהובלתו של בריידי לרשום שורת ניצחונות מרשימים, לסיים את העונה במאזן של 12–4 ולהבטיח עוד לפני המחזור האחרון את המאזן הטוב בליגה ויתרון ביתיות לאורך הפלייאוף. בתום העונה הסדירה אורגן שוב חוזהו של בריידי, כך שיאפשר לקבוצה תמרון רב יותר מבחינת תקרת השכר, בריידי ויתר על שכר המובטח מפני החלטת הקבוצה על עזיבתו בטרם תום החוזה, ומנגד הועלה שכרו בכמיליון דולר לעונה. החוזה עליו חתם נחשב לנמוך ביחס לשחקנים אחרים בליגה בעמדה דומה ואפשר לפטריוטס יתרון תחרותי בהחתמת שחקנים אחרים. בפלייאוף גברו הפטריוטס על בולטימור רייבנס 31-35, לאחר שחזרו פעמיים מפיגור של 14 נקודות. בגמר ה-AFC הביסו את אינדיאנפוליס קולטס 45–7 והעפילו בפעם השישית בקריירה של בריידי לסופרבול. בכל אחד מהמשחקים מסר בריידי 3 טאצ'דאונים ונחטף פעם אחת. בסופרבול XLIX שנערך בפברואר 2015, גברו הפטריוטס על סיאטל סיהוקס 28–24, בריידי מסר ל-328 יארד, 4 טאצ'דאונים ונחטף פעמיים. הוא הוביל את הפטריוטס לניצחון למרות פיגור של 10 נקודות ברבע האחרון. הוא שבר במשחק את שיא המסירות המושלמות במשחק סופרבול (37) ואת שיא הטאצ'דאונים במשחקי סופרבול בכל הזמנים (13). בריידי השתווה לקוורטרבקים, טרי בראדשו מהפיטסבורג סטילרס בשנות ה-70 וג'ו מונטנה מסן פרנסיסקו 49' בשנות ה-80 שזכו אף הם בארבעה תארים. בתום המשחק נבחר בריידי בפעם השלישית ל-MVP של משחק הסופרבול, את הרכב בו זכה כפרס ביקש להעביר לעמיתו לקבוצה מלקולם באטלר שחטף כדור והבטיח את הניצחון. את העונה הסדירה פתחו בריידי והפטריוטס בעשרה ניצחונות רצופים ללא הפסד. במשחק הפתיחה גברו בבית על פיטסבורג סטילרס 28–14. בריידי מסר ל-288 יארד ו-4 טאצ'דאונים, במהלך המשחק רשם בריידי שיא קבוצה של 19 מסירות מושלמות רצופות, כמו כן שבר את שיא הליגה עם הניצחון ה-161 לקוורטרבק פותח בקבוצה אחת. בניצחון במחזור השלישי על ג'קסונוויל ג'אגוארס מסר בריידי את הטאצ'דאון ה-400 בקריירה שלו והיה בכך לקוורטרבק הרביעי בתולדות הליגה להגיע לציון דרך זה, אחרי דן מרינו, ברט פארב ופייטון מאנינג. התצוגות המרשימות בפתיחת העונה הביאו לבחירתו לשחקן ההתקפה של חודש ספטמבר ב-AFC. במהלך העונה סבלו בריידי והפטריוטס מאבדן של שחקני מפתח בהתקפה כתוצאה מפציעות, בהם רבים משחקני קו ההתקפה, את הרצים המובילים של הקבוצה דיון לואיס ולגארט בלאנט, את התופסים המובילים ג'וליאן אדלמן, דני אמנדולה וארון דובסון ואת הטייט אנד רוב גרונקובסקי. הקבוצה סיימה במאזן 12–4, זכתה בפעם השביעית ברציפות באליפות הבית המזרחי של ה-AFC ובפעם ה-13 במהלך הקריירה של בריידי. את העונה סיים בריידי עם 4,770 יארד במסירה (שלישי בליגה) ו-36 טאצ'דאונים במסירה (ראשון בליגה). בפלייאוף גברו הפטריוטס על קנזס סיטי צ'יפס במשחק בו הצטיין בריידי עם 302 יארד ו-2 טאצ'דאונים במסירה וכן טאצ'דאון אחד בריצה. בגמר ה-AFC הפסידה הקבוצה לדנוור ברונקוס 18–20, במשחק בו נחטף בריידי פעמים ומסר לטאצ'דאון אחד ו-310 יארד. במהלך המשחק נפרץ קו ההתקפה תדירות ובריידי ספג 20 פגיעות ו-4 הפלות מהגנת הברונקוס, מספר הפגיעות הרב ביותר שספג קוורטרבק כלשהו במהלך העונה. בעקבות המשחק פוטר מאמן קו ההתקפה של הפטריוטס. בתום העונה הוארך חוזהו של בריידי עד תום עונת 2019. לאחר הניצחון של הפטריוטס בגמר ה-AFC של עונת 2014 על אינדיאנפוליס קולטס פתחה ליגת ה-NFL בחקירה, באשר לממצאים לכאורה שכדורי המשחק של הפטריוטס במחצית הראשונה של ההתמודדות מול הקולטס לא היו מנופחים כהלכה, ולחץ האוויר שלהם היה נמוך מהסף התקני. הפרשה זכתה לכינוי "דיפלייטגייט" ("Deflategate"), והחשדות נפלו בין השאר על בריידי, שכקוורטרבק עשוי היה ליהנות מכדורים עם לחץ אוויר נמוך, המקלים על האחיזה והדיוק במסירה. במאי 2015 פרסמה הליגה דוח בנושא פרשת דיפלייטגייט. בדוח נקבע כי ככל הנראה שניים מעובדי המועדון היו שותפים להוצאת האוויר, ושסביר כי בריידי ידע על כך באופן כללי. ביקורת נמתחה בדוח על חוסר שיתוף הפעולה של בריידי עם החקירה בכך שמיאן למסור את מכשיר הסלולר שלו לבדיקת הליגה, ועל הפטריוטס בכך שלא הסכימו לקיום ריאיון נוסף עם אחד מהחשודים. בתגובה לדוח הכחיש בריידי את הטענות וציין שלא היה מעורב בפרשה; סוכנו ציין שהמכשיר לא נמסר בהתאם לעקרונות של התאחדות שחקני הליגה. הנהלת הליגה החליטה להשעות את בריידי מארבעה משחקים, לקנוס את הקבוצה במיליון דולר, ולשלול ממנה שתי בחירות דראפט עתידיות. סוכנו של בריידי ציין כי העונש מגוחך וחסר בסיס חוקי. מחקרים ובדיקות שערכו פיזיקאים העלו כי הניתוח שבוצע בדוח הליגה מוטעה ולא התחשב בחוק הגזים האידיאלים, על פיו לחץ האוויר בכדורים היה אמור לרדת עקב תנאי הקור והרטיבות ששררו במגרש. בריידי ערער על העונש אך קומישנר הליגה רוג'ר גודל החליט להותירו על כנו, לטענתו בשל כך שהתגלה שבריידי השמיד את המכשיר הסלולרי שלו לאחר תחילת החקירה. בריידי הגיב בחריפות נגד ההחלטה וציין בעניין מכשיר הטלפון כי החליף מכשיר רק לאחר שהובהר ל-NFL עוד קודם לכך, שבשום נסיבות שהן המכשיר לא יימסר לבדיקה וזאת בהתאם לזכויותיו כחבר ארגון שחקני ה-NFL. יחד עם ארגון השחקנים של הליגה הגיש בריידי ערעור לבית המשפט ובמקביל הגישה הליגה בקשה לאשרר את החלטתה. הבקשה נידונה בבית המשפט המחוזי הפדרלי בניו יורק. בספטמבר 2015 ביטל בית המשפט את עונש ההשעיה שהטילה הליגה על בריידי. השופט קבע כי התנהלות הליגה כללה ליקויים חוקיים משמעותיים המספיקים לפסול את ההשעיה, עוד לפני שהיה צורך להעמיק בטיעונים נוספים שהונחו לפניו בידי בריידי.הליגה ערערה על ההחלטה, ובאפריל 2016 החליט בית המשפט לערעורים ברוב של 2–1 להחזיר את עונש ההשעיה לאחר שקבע שבסמכות הקומישינר של הליגה לנקוט צעד זה במסגרת ההסכם הקיבוצי עם ארגון השחקנים. בריידי ואיגוד השחקנים הגישו בקשה לדיון נוסף בפני כל חברי הרכב בית המשפט לערעורים, בקשה אליה הצטרפו גם ניו אינגלנד פטריוטס וקבוצה של מדענים מאוניברסיטאות מובילות. בקשה זו נדחתה ביולי. בריידי הודיע כי אין בכוונתו לערער לבית המשפט העליון. ערך מורחב – סופרבול LI לאחר ארבעת המשחקים הראשונים בעונה אותם החמיץ בשל ההשעיה ואף לא הורשה להתאמן עם הקבוצה, חזר בריידי להרכב במחזור החמישי במשחק החוץ מול קליבלנד בראונס. בריידי הצטיין ומסר במשחק זה ל-406 יארד ו-3 טאצ'דאונים. במהלך חודש אוקטובר, הוביל בריידי את הליגה עם ארבעה ניצחונות בהן רשם 12 טאצ'דאונים ללא חטיפות ומדד יעילות של 133.9 נקודות. הוא נבחר בפעם התשיעית לשחקן החודש בחטיבת ה-AFC, שיא לשחקן ב-NFL. בניצחון על ניו יורק ג'טס במהלך העונה קבע שיא חדש של ניצחונות בכל הזמנים, עם 208 ניצחונות בעונה הסדירה ובפלייאוף ושבר בכך את שיאו של פייטון מאנינג (200). הקבוצה סיימה ראשונה ב-AFC עם המאזן הטוב בליגה כולה של 14–2, זכתה בפעם השמינית ברציפות (שיא NFL למועדון) וה-14 בסך הכל בתקופתו של בריידי בראשות הבית, שיא זכיות עבור קוורטרבק בתולדות הליגה. את העונה סיים בריידי עם 28 טאצ'דאונים ו-2 חטיפות, היחס הטוב ביותר בתולדות ה-NFL. כמו כן עקף את דן מרינו בכמות היארדים במסירה במהלך הקריירה ומדורג במקום הרביעי בכל הזמנים. בעקבות הצטיינותו הוזכר כמועמד המוביל ל-MVP של העונה אף על פי שהחמיץ את פתיחת העונה. הוא סיים לבסוף שני עם 10 קולות לעומת מאט ראיין שזכה בתואר עם 25 קולות. בפלייאוף גברו הפטריוטס בגמר ה-AFC על פיטסבורג סטילרס 36–17, בריידי מסר במשחק ל-384 יארד, שיא אישי וקבוצתי בפלייאוף ולכך הוסיף 3 טאצ'דאונים ב-76.2% השלמות מסירה. בסופרבול LI התמודדה ניו אינגלנד מול אטלנטה פלקונס בהנהגת מאט ראיין. בריידי הוביל את ניו אינגלנד בחזרה מפיגור של 25 נקודות ברבע השלישי לניצחון 34–28 בהארכה. הוא רשם במשחק שני טאצ'דאונים ושיאי סופרבול של 43 מסירות מושלמות ו-466 יארד במסירה. בסיום המשחק נבחר בפעם הרביעית בקריירה ל-MVP. ערך מורחב – סופרבול LII לפני העונה נחשבה ניו אינגלנד כפייבוריטית לזכייה נוספת בסופרבול, בעקבות התחזקות הקבוצה, בעיקר בצד ההתקפי, עם הגעת התופס ברנדין קוקס והרצים מייק גילסלי ורקס בורקהד, אך פציעה של ג'וליאן אדלמן, התופס העיקרי של בריידי בעונות הקודמות, שהשביתה אותו עד תום העונה, פגעה בסיכויי ההצלחה. במשחק הראשון של העונה הפסידה ניו אינגלנד בבית 27–48 לקנזס סיטי צ'יפס, במשחק בו לא מסר בריידי לטאצ'דאון. בשני המשחקים הבאים הצטיין בריידי ומסר ל-447 יארד ו-3 טאצ'דאונים בניצחון החוץ על ניו אורלינס סיינטס ול-378 יארד ו-5 טאצ'דאונים בניצחון הביתי מול יוסטון טקסאנס, כולל דרייב לניצחון המשחק. עם זאת הגנת הקבוצה הייתה חלשה, ובמחזור הרביעי הפסידה הקבוצה שוב בבית, הפעם לקרוליינה פנתרס. מנקודה זו, המשיכה הקבוצה ל-11 ניצחונות מתוך 12 המשחקים הבאים עד תום העונה והבטיחה את המאזן הטוב בליגה ויתרון הביתיות עד סוף דרכה בפלייאוף. בריידי סיים את העונה כמוסר המוביל של הליגה בפעם השלישית בקריירה שלו עם 4,577 יארד. הוא סיים שלישי בכמות הטאצ'דאונים עם 32 ושלישי ברייטינג עם 102.8. במהלך העונה זכה עוד שלוש פעמים בתואר שחקן ההתקפה של המחזור בחטיבת ה-AFC ופעם אחת בתואר שחקן החודש בחטיבה. בעקבות הישגיו נבחר בפעם השלישית ל-MVP של ה-NFL מטעם סוכנות AP, ל-MVP מטעם עיתונאי הפוטבול של אמריקה ולשחקן המצטיין של העונה בסקרים רבים. בפלייאוף גברה ניו אינגלנד בסיבוב השני על טנסי טייטאנס 35–14 במשחק בו מסר בריידי ל-337 יארד ו-3 טאצ'דאונים. במהלך אימון ארבעה ימים לפני משחק גמר ה-AFC נחתך בריידי באופן קשה בידו הזורקת ועלה החשש כי יחמיץ את המשך משחקי הפלייאוף וייתכן אף שהסתיימה הקריירה שלו. הוא נזקק ל-25 תפרים באגודלו. אף על פי כן פתח במשחק מול ג'קסונוויל ג'אגוארס והוביל את ניו אינגלנד למהפך ברבע האחרון של המשחק, כולל שתי מסירות לטאצ'דאונים של דני אמנדולה וניצחון 24–20. בריידי העפיל בפעם השמינית לסופרבול ושיפר בכך את שיא הליגה שקבע. בסופרבול LII הצטיין בריידי וקבע שיא NFL למשחק פלייאוף של 505 יארד במסירה, לכך הוסיף גם שלושה טאצ'דאונים, אך השמטה שלו לקראת הסיום חרצה את גורל המשחק וניו אינגלנד הפסידה לפילדלפיה איגלס 33–41. ערך מורחב – סופרבול LIII ההכנות לעונת 2018 התאפיינו בשורה של כתבות שהחלו עוד לפני סופרבול LII, על היחסים שהתערערו בין מאמן הקבוצה ביל בליצ'יק, הבעלים רוברט קראפט ובריידי, כולל ספקולציות על טרייד אפשרי של בריידי או עזיבתו של בליצ'יק. השלושה פרסמו הודעה משותפת מיוחדת ששוללת שמועות אלו. לפני פתיחת העונה איבד בריידי שלוש מהמטרות העיקריות שלו בעונה הקודמת, דיון לואיס, דני אמנדולה וברנדין קוקס ובנוסף את נייט סולדר שחקן קו ההתקפה המוביל של הקבוצה, כולם חתמו בקבוצות אחרות או הועברו בטרייד. בריידי נעדר ממחנה אימוני הרשות של הקבוצה לראשונה לאחר שמונה שנים. במשחק הראשון נגד יוסטון טקסאנס רשם בריידי 3 טאצ'דאונים, חטיפה אחת ו-277 יארד במסירה בניצחון 27–20. שני המשחקים הבאים הסתיימו בהפסדי חוץ והפסד חוץ נוסף במחזור העשירי, עם תצוגה חלשה של הקבוצה ובריידי, העלו מחדש את החששות שחלה נסיגה ביכולתו. את העונה סיים בריידי עם 4,355 יארד ו-29 טאצ'דאונים במסירה לצד 11 חטיפות. לכך הוסיף עוד שני טאצ'דאונים בריצה. ניו אינגלנד סיימה במקום השני ב-AFC במאזן 11–5. בפלייאוף גברה ניו אינגלנד בבית על לוס אנג'לס צ'רג'רס 41–28, במשחק בו רשם בריידי 343 יארד וטאצ'דאון אחד במסירה. בגמר ה-AFC ניצחה ניו אינגלנד בחוץ את קנזס סיטי צ'יפס 37–31 לאחר הארכה והעפילה לסופרבול LIII. בריידי מסר במשחק ל-348 יארד, טאצ'דאון אחד ונחטף פעמיים. במהלך המשחק הוביל בריידי את הפטריוטס מפיגור ברבע האחרון של 24–28 להובלה 31–28 39 שניות לסיום, ובפתיחת ההארכה הוביל לדרייב שהסתיים בטאצ'דאון הניצחון. בסופרבול LIII זכה עם ניו אינגלנד באליפות השישית בקריירה לאחר ניצחון 13–3 על לוס אנג'לס ראמס. הוא רשם אינטרספשן בניסיון המסירה הראשון שלו במשחק וסיים אותו ללא טאצ'דאונים, אך הוביל את הקבוצה ברבע האחרון לניצחון. בכך היה בריידי לשחקן המעוטר ביותר בתולדות הליגה וכן לקוורטרבק המבוגר ביותר שזוכה בתואר. עונת 2019 הייתה מהחלשות בקריירה של בריידי, הוא השיג במהלך העונה 24 טאצ'דאונים ו-4,057 יארד עם שיעור מסירות מוצלחות של 60.8%. אף על פי כן זכה עם הפטריוטס בפעם ה-17 (וה-11 ברציפות) באליפות בית ה-AFC מזרח עם מאזן של 12–4. בפלייאוף הודחה הקבוצה לאחר הפסד 13–20 בבית לטנסי טייטאנס. בריידי מסר במשחק ל-209 יארד, ללא טאצ'דאונים ומסירה שלו נחטפה בסיום המשחק לטאצ'דאון של הטייטאנס. ערך מורחב – סופרבול LV במרץ 2020 הודיע בריידי על עזיבת ניו אינגלנד פטריוטס, לאחר 20 שנה במועדון. ב-20 במרץ חתם בטמפה ביי באקנירס. בריידי שכנע את חברו רוב גרונקובסקי לחזור מפרישה ולחתום בטמפה ביי, שמצידה הייתה צריכה לסכם על טרייד עם ניו אינגלנד עבורו, להחתים את התופס אנטוניו בראון על אף עברו הבעייתי ואת הרץ לאונרד פורנט ששוחרר מג'קסונוויל ג'אגוארס לחתום בקבוצה. כל השלושה היו מרכיבים חיוניים בהצלחתה של טמפה ביי במהלך העונה ובניצחון בסופרבול LV בפרט. את העונה פתחה הקבוצה בהפסד 23–34 לניו אורלינס סיינטס, בריידי מסר לשני טאצ'דאונים והשיג עוד אחד בריצה, אך מסירותיו נחטפו פעמיים. לאחר ההפסד השיגה הקבוצה שלושה ניצחונות רצופים כשמחזור החמישי מול לוס אנג'לס צ'רג'רס מסר בריידי ל-369 יארד וחמישה טאצ'דאונים. במחזור הלפני אחרון גברה הקבוצה 47–7 על דטרויט ליונס כשבריידי מוסר ל-348 יארד, ארבעה טאצ'דאונים ורייטינג מושלם (158.3), הכל במחצית הראשונה, לפני שהוחלף. את העונה סיימה טמפה ביי במאזן 11–5 והעפילה לפלייאוף לראשונה מאז עונת 2007. בסיבוב הראשון בפלייאוף גברה טמפה ביי על וושינגטון פוטבול טים עם 381 יארד ושני טאצ'דאונים במסירה של בריידי. בסיבוב השני גברה על ניו אורלינס סיינטס עם 199 יארד ושני טאצ'דאונים במסירה וטאצ'דאון נוסף בריצה. בגמר ה-NFC הוביל בריידי את קבוצתו לניצחון 31–26 על גרין ביי פאקרס, והעפלה לסופרבול LV, הסופרבול העשירי בו ישתתף. הוא מסר לשלושה טאצ'דאונים אך מסירותיו נחטפו שלוש פעמים במחצית השנייה. בסופרבול LV מסר בריידי ל-201 יארד ושלושה טאצ'דאונים במשחק בו גברה טמפה ביי על קנזס סיטי צ'יפס 31–9. בריידי זכה בפעם החמישית בתואר ה-MVP של הסופרבול. לפני פתיחת העונה עבר בריידי ניתוח בברכו, ונחשף כי שיחק במהלך עונת 2020 עם קרע ברצועה הצולבת הפנימית (MCL). כמו כן החלים ממחלת נגיף הקורונה. את העונה פתחה הקבוצה בניצחון על דאלאס קאובויס 31–29, המשחק הוכרע בשניות הסיום לאחר דרייב ניצחון של בריידי, במשחק השני הביסה טמפה ביי את אטלנטה פלקונס 48–25, סך הכל מסר בריידי בשני המשחקים 9 טאצ'דאונים, פתיחת העונה הטובה ביותר שלו. במחזור הרביעי התמודד בריידי לראשונה בקריירה נגד קבוצתו לשעבר כשטמפה ביי התארחה אצל ניו אינגלנד פטריוטס. המשחק הסתיים בניצחון 19–17 עם דרייב ניצחון נוסף שהוביל בריידי (51 בקריירה, שלישי לאחר פייטון מאנינג ודרו בריז). במשחק זה השלים ניצחונות על כל 32 קבוצות הליגה. במהלך המשחק עקף את דרו בריז והיה לקוורטרבק שהשיג את כמות היארדים במסירה הגבוהה ביותר בתולדות הליגה. העונה הסתיימה במאזן 13–4, המאזן הטוב בליגה (שווה לגרין ביי פאקרס) וזכייה בראשות הבית. בריידי הוביל את הליגה עם מסירות ל-5,316 ו-43 טאצ'דאונים. הוא נבחר לפרו-בול בפעם ה-15 (שיא NFL) ולקבוצה השנייה של האול-פרו (נבחרת העונה). הוא סיים שני בבחירה ל-MVP של העונה הסדירה לאחר ארון רוג'רס. בפלייאוף גברה טמפה ביי בסיבוב הראשון על פילדלפיה איגלס 31–15 עם מסירה של בריידי ל-271 יארד ושני טאצ'דאונים. בסיבוב השני הפסידה הקבוצה 30–27 ללוס אנג'לס ראמס. טמפה ביי הייתה בפיגור 3–27 אך הצליחה להשוות 42 שניות לסיום המשחק, בטרם הפסידה בשניות הסיום. בריידי מסר ל-329 יארד, טאצ'דאון אחד (55 יארד למייק אוונס), חטיפה אחת והשמטה אחת. לאחר ההדחה מהפלייאוף הודיע על פרישתו ממשחק בציוץ בטוויטר. ב-13 במרץ 2022 הודיע בריידי כי הוא חוזר בו מהחלטתו, וכי ישוב לשחק במדי טמפה ביי. את עונת 2022 סיים בריידי לראשונה בקריירה עם מאזן שלילי של 8 ניצחונות לעומת 9 הפסדים. אף על פי כן זכה עם טמפה ביי באליפות הבית בפעם השנייה ברציפות. כמו כן שבר בפעם השנייה ברציפות את שיא המסירות המושלמות (490). את העונה סיים עם 4,694 יארד במסירה (שני בליגה אחרי פטריק מהומס, 25 טאצ'דאונים ו-9 חטיפות. בפלייאוף הודחה טמפה ביי בסיבוב הראשון לאחר תבוסה לדאלאס קאובויס 14–31, היה זה ההפסד הראשון של בריידי בקריירה לדאלאס. בריידי מסר במשחק ל-351 יארד, 2 טאצ'דאונים וחטיפה אחת. בתום העונה הודיע פעם נוספת על פרישתו. מאזן ניצחונות: 251 ניצחונות לעומת 82 הפסדים (75%), הקוורטרבק שהגיע ל-100, ל-150 ול-200 ניצחונות במספר המועט ביותר של משחקים בעידן הסופרבול, מדורג ראשון בכל הזמנים בכמות הניצחונות, בעל יחס הניצחונות להפסדים הטוב ביותר מבין 50 השחקנים עם מספר הניצחונות הגבוה ביותר בתולדות הליגה. יחס מסירות לטאצ'דאון מול חטיפות: 649 טאצ'דאונים לעומת 212 חטיפות (מקום ראשון בכל הזמנים בכמות הטאצ'דאונים). סך הכול יארדים במסירה: 89,214 (מקום ראשון בכל הזמנים) טאצ'דאונים בריצה: 28 מקרא טבלה: Att - ניסיונות מסירה, Comp - מסירות מוצלחות, Pct - שיעור מסירות מוצלחות, Yds - כמות יארדים במסירה, Y/A - כמות יארדים לניסיון מסירה, TD - טאצ'דאונים במסירה, Int - מסירות שנחטפו, Rtg - קוורטרבק רייטינג (מדד יעילות), Avg - ממוצע יארדים לניסיון ריצה, Sack - סאק (הפלה על ידי ההגנה), Yds - כמות יארדים שאבדו כתוצאה מההפלות, Fum - השמטות כדור, Lost - השמטות שהובילו לאיבוד כדור. מודגש: הוביל את הליגה בקטגוריה זו. מאזן ניצחונות: 35 ניצחונות לעומת 13 הפסדים (ראשון בכל הזמנים בכמות הניצחונות וההופעות) יחס מסירות לטאצ'דאון מול חטיפות: 88 טאצ'דאונים לעומת 40 חטיפות (ראשון בכל הזמנים בכמות הטאצ'דאונים) סך הכול יארדים במסירה: 13,400 (ראשון בכל הזמנים) טאצ'דאונים בריצה: 7 מאזן ניצחונות: 7 ניצחונות לעומת 3 הפסדים (ראשון בכל הזמנים בכמות ההופעות והניצחונות) יחס מסירות לטאצ'דאון מול חטיפות: 21 טאצ'דאונים לעומת 6 חטיפות (ראשון בכל הזמנים בכמות הטאצ'דאונים) סך הכול יארדים במסירה: 3,039 (ראשון בכל הזמנים) במהלך הקריירה שלו השלים בריידי במהלך העונה הסדירה מסירות לטאצ'דאון ל-96 שחקנים שונים, יותר מכל שחקן אחר בתולדות הליגה. להלן עשרת התופסים או הטייט אנד המובילים ששיתפו פעולה עם בריידי לאורך הקריירה שלו: בפלייאוף: זכייה ב-7 סופרבולים (XLIX, XXXIX, XXXVIII, XXXVI, סופרבול LI, סופרבול LIII, סופרבול LV), שיא NFL הן לקוורטרבק והן לשחקן בכל עמדה שהיא, ויותר מכל מועדון NFL זכייה ב-10 אליפויות חטיבה: 9 אליפויות של חטיבת ה-AFC ‏(2001, 2003, 2004, 2007, 2011, 2014, 2016, 2017, 2018) ואליפות אחת של חטיבת ה-NFC, שיא NFL זכייה ב-19 אליפויות אזוריות (שיא NFL), מהן 17 של בית ה-AFC מזרח (2001, 2003–2007, 2009–2019) ופעמיים של NFC דרום (2021,2022) זכייה בחמישה תוארי MVP של משחק הסופרבול (XXXVI, XXXVIII, XLIX, LI, LV), שיא NFL שלוש פעמים MVP של ה-NFL‏ (2007, 2010, 2017) פעמיים שחקן ההתקפה של השנה (2007, 2010) בחירה לפרו בול – 15 פעמים (2001, 2004, 2005, 2007, 2009–2018, 2021), שיא NFL 3 פעמים נבחר ל"אול-פרו" - נבחרת העונה של ה-NFL ‏(2007, 2010, 2017) 11 פעמים נבחר לשחקן החודש (שיא כל הזמנים ב-NFL): 10 פעמים של חטיבת ה-AFC ופעם אחת של חטיבת ה-NFC 32 פעמים נבחר לשחקן השבוע, 30 פעמים של חטיבת ה-AFC ופעמיים של חטיבת ה-NFC (שיא כל הזמנים ב-NFL) פעמיים ספורטאי השנה של ספורטס אילוסטרייטד (2005, 2021) ספורטאי השנה של סוכנות AP לשנת 2007 הקאמבק של השנה (2009) בחירה לנבחרת העשור הראשון של המאה ה-21 ב-NFL בחירה לנבחרת העשור השני של המאה ה-21 ב-NFL בחירה ל-NFL 100, אחד מ-100 השחקנים הטובים בתולדות בליגה פרס ESPY לספורטאי השנה (2021) פרס ESPY לשחקן ה-NFL הטוב ביותר (2008, 2018, 2021) בחירה להיכל התהילה של ניו אינגלנד פטריוטס, ומספר חולצתו (12) הופרש (2024) "יום טום ברידי" הוכרז לכבודו ב-12 ביוני 2024 על ידי מושלת מסצ'וסטס מילדותו נודע בריידי באופיו התחרותי, במוסר העבודה שלו ובשאיפתו למצוינות ולשלמות בספורט. בריידי נוקט במשטר אימונים קפדני ובהרגלי תזונה מחמירים על מנת להאריך את הקריירה המקצוענית שלו והצלחתו. מעונתו הראשונה בניו אינגלנד פטריוטס נהג להגיע ראשון לאימונים, לעזוב אחרון ואף לחזור לשעות אימון נוספות בסוף היום. בין שיטות האימון שלו נכללות תשלום לשחקני הגנה שמצליחים לחטוף את מסירותיו, ואימון התופסים אליהם מוסר כך שהשמש תהיה מול פניהם בזמן ניסיון התפיסה. עמיתיו לקבוצה לאורך השנים מעידים על אופי תחרותי ופרפקציוניסטי וכן על מערכת יחסים מיוחדים עם המאמן ביל בליצ'יק, שלא חוסך משבטו בביקורת על בריידי על אף הצטיינותו ומעמדו ומאתגר אותו שוב ושוב. לבריידי ולרעייתו ג'יזל שף פרטי שדואג לתזונה קפדנית המבוססת על ירקות ודגנים מלאים, ללא ירקות ממשפחת הסולניים, ללא סוכר, קפה, חלב, מונוסודיום גלוטמט, קמח לבן או פטריות. בריידי מלווה בידי מאמן אישי, אלכס גררו שהוא גם שותפו למרכז התרפיה TB12. בריידי זוקף לזכות גררו את החלמתו מהפציעה בברכו ב-2008 ותרומה לשמירה על כושר גופני גם בגיל מתקדם מאוד יחסית לשחקן בליגה. העבודה עם גררו יצרה חיכוך עם הנהלת ניו אינגלנד פטריוטס, ובמהלך עונת 2017 נשללה מגררו הגישה למטוס הקבוצה ולהימצאות על קווי המגרש. שיטות העבודה של גררו וכן הטענות של בריידי לגבי משטר התזונה, ספגו ביקורת מצד הקהילה הרפואית וכונו בחלקם פסאודו-מדע, כך למשל טענתו כי לא סובל מכוויות שמש עקב שתיית נוזלים רבים, והתאוריה שמשטר האימונים והדיאטה פיתחו מה שמכנים "גמישות השרירים" (muscle pliability). בריאיון עמו ביקר בריידי חלק מחברות המזון האמריקאיות, את תרומתן למגפת השמנת היתר במדינה ולאורח החיים הלא בריא שגורם לפציעות של ספורטאים. הוא ציין שחברות מזון ומשקאות שיקרו פעמים רבות לאורך השנים, כינה את המשקה קוקה-קולה רעל לילדים וציין שדגני הבוקר "פרוסטיס" של חברת קלוגס אינם באמת מזון. טום בריידי זוכה לכיסוי תקשורתי מקיף בארצות הברית, הן בעיתונות הספורט והן בתקשורת הכללית. הוא נחשב כסמל גברי ל"אמריקאי היפה", ובהתאם לכך כיכב בגיליון מיוחד ל-50 שנות המגזין GQ במגוון דמויות כל-אמריקאיות. ב-2011 דורג על ידי המגזין "פורבס" במקום השני ברשימת הספורטאים המשפיעים ביותר בארצות הברית. ב-2014 דורג במקום השביעי בין הספורטאים בעלי השכר הגבוה ביותר בעולם. בריידי הופיע במספר פרסומות זכורות. הבולטת בהן היא הפרסומת ב-2005 לחברת כרטיסי האשראי ויזה, בה שתק במרביתה, כשדווקא חבריו האלמונים מקו ההתקפה של הפטריוטס, שתפקידם במגרש להגן עליו, זוכים לככב בה. בין החברות הנוספות שפרסם היו חברת נייקי, חברת המגפיים UGG, שעד הקמפיין שהוביל הייתה מזוהה בעיקר עם קהל נשי, וחברת בגדי הספורט אנדר ארמור, בחוזה בו קיבל בריידי גם החזקות בחברה עצמה "פורבס" העריך כי הרוויח מחסויות סכום של כ-8 מיליון דולר ב-2017. בספטמבר 2017 יצא לאור ספרו "The TB12 Method: How to Achieve a Lifetime of Sustained Peak Performance" בהוצאת סיימון אנד שוסטר. בספר מתאר בריידי את משטר האימונים והתזונה שהובילו אותו להישגיו. מיד לאחר יציאתו היה לספר העיון הנמכר ביותר באמזון לאחר ספרה של הילרי קלינטון "What Happened". והוביל את רשימת רבי-המכר של הניו יורק טיימס. באפריל 2005 הופיע כמנחה אורח בסאטרדיי נייט לייב, במהלכה שר, רקד ושיחק במספר מערכונים. במהלך הקריירה השתתף בהופעות אורח בסדרות הטלוויזיה "משפחת סימפסון", "איש משפחה", "הפמליה", "לחיות עם עצמך", בסרטי הקולנוע "תקועים לנצח", "הפמליה" ו"טד 2". ב-2023 יצא לאקרנים הסרט "for Brady‏80"", אותו הפיק. בהפצה הישראלית נקרא הסרט "משוגעות על בריידי". עלילת הסרט בכיכובן של לילי טומלין, ג'יין פונדה, ריטה מורנו וסאלי פילד עוסקת בארבע חברות אוהדות של הפטריוטס ובריידי הנוסעות לסופרבול LI. ב-2016 הקים בריידי יחד עם שחקן הפוטבול לשעבר מייקל סטרהאן והקולנוען גות'אם צ'ופרה את חברת המדיה "Religion of Sports". החברה הפיקה מספר סדרות טלווזיה דוקומנטריות, הראשונה בהם בשם "Religion of Sports" ששודרה ברשת Audience מקבוצת AT&T. צ'ופרה יצר גם סדרה בת שישה פרקים על חייו האישים והמקצועיים של בריידי בשם "Tom vs Time". הסדרה עלתה לשידור בינואר 2018 בפלטפורמת "Facebook Watch", חמשת הפרקים הראשונים שודרו לפני סופרבול LII והפרק האחרון שלה כחודש אחריו. הסדרה זיכתה את יוצריה בפרס אמי לספורט לסדרת התעודה הטובה ביותר. סדרה נוספת שיצר צ'ופרה היא "Man in the arena", סדרה בת תשעה פרקים העוקבת אחר הקריירה של בריידי. הסדרה משודרת ב-ESPN החל מ-2021. בשנת 2021 יצר יחד עם פרשן הספורט ג'ים גריי ושחקן הפוטבול לארי פיצ'גרלד את הפודקאסט "!Let’s Go". ב-2022 היה ממפיקי סדרת תוכניות קומיות בז'אנר ה"רוסט" (אנ') שישודרו בנטפליקס, התוכנית הראשונה עלתה בשידור חי במאי 2024 והתמקדה בו. במאי 2022 פרסמה רשת פוקס ספורטס כי בריידי יצטרף לשורותיה לאחר תום הקריירה שלו כשחקן. הוא ישמש כפרשן וכשגריר המותג בחוזה המוערך ב-375 מיליון דולר לעשר שנים. הופעתו הראשונה כפרשן הייתה במחזור הפתיחה של עונת 2024. בריידי בנה מותג משלו בשם "TB12" הכולל מוצרי הלבשה, תוספי תזונה, מוצרי אימון גופני, מכון כושר, ותוכניות אימון. ב-2024 מוזגה חברת TB12 עם חברת NoBull. ב-2021 מונה לפרזנטור של חברת המסחר במטבעות מבוזרים FTX, בנוסף בריידי ורעייתו ג'יזל נהיו בעלי מניות בחברה. לאחר קריסת החברה נתבע בריידי יחד עם אחרים בחשד למרמה כלפי המשקיעים. בריידי הוא בעל מניות מיעוט בקבוצת הכדורסל לאס וגאס אייסז מה-WNBA, לאחר שב-2023 רכש אחזקה זו מבעלי הקבוצה מארק דייוויס. באוגוסט 2023 הודיע על רכישת אחזקות כבעל מניות מיעוט בקבוצת הכדורגל ברמינגהאם סיטי מאנגליה. בריידי נישא בפברואר 2009 לדוגמנית העל הברזילאית ג'יזל בונדשן ולזוג שני ילדים משותפים. באוקטובר 2022 הודיעו בני הזוג על גירושיהם. קודם לכן היה במערכת יחסים עם שחקנית הקולנוע ברידג'ט מוינאהן, שעמה הוא חולק בן (נולד באוגוסט 2007). במסגרת פעילויות צדקה שהוא מקיים, בריידי מזוהה עם ארגון Best Buddies, המסייע לילדים המתמודדים עם עיכוב התפתחותי. במהלך הבחירות המוקדמות של המפלגה הרפובליקנית ב-2016, נצפה בריידי כשבארונו כובע עם סיסמת הבחירות של דונלד טראמפ. הוא ציין כי קשרי החברות שלהם החלו עוד ב-2002 והוא תומך בכל מה שחבריו עושים. ביום הבחירות לנשיאות ארצות הברית התגאה טראמפ במהלך עצרת בחירות מרכזית בכך שבריידי התקשר אליו לספר כי הצביע עבורו. מדיה וקבצים בנושא טום בריידי בוויקישיתוף טום בריידי, ברשת החברתית פייסבוק טום בריידי, ברשת החברתית אקס (טוויטר) טום בריידי, ברשת החברתית אינסטגרם טום בריידי, ברשת החברתית טיקטוק טום בריידי, ברשת החברתית Goodreads טום בריידי, באתר הליגה NFL.com טום בריידי, באתר The Baseball Cube טום בריידי באתר ניו אינגלנד פטריוטס נתונים סטטיסטים על טום בריידי באתר pro-football-reference.com טום בריידי, במסד הנתונים הקולנועיים IMDb (באנגלית) טום בריידי, באתר אנציקלופדיה בריטניקה (באנגלית) ניצן פלד, האיש שאתם אוהבים לשנוא, באתר ישראל היום, 6 בינואר 2020 זאב אברהמי, הספורטאי שלא היה כמותו - ולא יהיה עוד כמוהו: הסיפור מאחורי טום בריידי, באתר ynet, 3 בפברואר 2023 Tom Brady didn’t just have the best Super Bowl ever. He played the greatest football game ever., וושינגטון פוסט, 6 בפברואר 2017 Tom Brady stands alone as NFL's greatest after rescuing Patriots in Super Bowl, יו.אס.איי טודיי, 5 בפברואר 2017 The GOAT crown sits on Tom Brady's head, maybe forever, ‏ESPN, ‏6 בפברואר 2017 Many great players are calling Tom Brady the best ever, ‏NBC, ‏4 בפברואר 2017 A pair of GOATs: Brady and Belichick earn legend status in greatest Super Bowl ever, ‏CBS, ‏6 בפברואר 2017 Tom Brady repeats as No. 1 player in 'Top 100' rankings, אתר NFL.com‏, 25 ביוני 2018 New G.O.A.T. of G.O.A.T.s? Tom Brady climbs list with Super Bowl LV win, ‏NFL, ‏17 בפברואר 2021 All The Ways That Tom Brady Is Football’s GOAT, ‏fivethirtyeight.com פברואר 2021 Sister Pact: How Tom Brady's Special Bond With His Sisters Helped Make Him A Star, אתר thepostgame.com ‏ 1 בפברואר 2012 #TBT: Tom Brady Pays Homage to Boyhood Idol Joe Montana, אתר הבוסטון גלוב, 15 בינואר 2015 The time Tom Brady almost played catcher for the Montreal Expos, אתר Yahoo!, ‏1 בפברואר 2012 The College Recruitment of Tom Brady, אתר bleacherreport.com, ‏24 בספטמבר 2015 Carr Names Brady as Wolverines' Top Quarterback, אתר אוניברסיטת מישיגן, 27 באוגוסט 1998 Sean Glennon, Tom Brady Vs. the NFL: The Case for Football's Greatest Quarterback, Triumph Books, 2012 Tom Brady's Top Three Games as a Wolverine, אתר אוניברסיטת מישיגן, 16 בספטמבר 2010 #TBT: Tom Brady's college resume, ‏ESPN, ‏29 באוקטובר 2014 Tom Brady’s 2000 Draft Card, אתר ספורטס אילוסטרייטד, 14 במאי 2014 The Brady 6 Where are they now, אתר ה-NFL Self-made man, ספורטס אילוסטרייטד, 31 בינואר 2008 Meet Tom Brady's first believer, אתר ESPN, ‏18 בינואר 2015 Bledsoe to Brady The hit that changed history, אתר ה-NFL סיכום המשחק באתר pro-football-reference.com סיכום המשחק באתר pro-football-reference.com Holy Tuck, אתר theringer.com, ‏19 בינואר 2016 We Remember: 13th Anniversary of Raiders-Patriots 'Tuck Rule' Game, ‏bleacherreport.com, ‏19 בינואר 2015 סיכום המשחק באתר pro-football-reference.com Bledsoe delivers, with plenty of help, אתר ESPN, ‏28 בינואר 2002 Patriots shock NFL, defeat Rams to win Super Bowl, הבוסטון גלוב, 4 בפברואר 2002 Legacies at stake for Seahawks, Patriots in Super Bowl XLIX, אתר USA Today,‏ 1 בפברואר 2015 Brady undergoes shoulder surgery, הבוסטון גלוב, 26 בפברואר 2004 Pats stun Dolphins, but miss playoff, אתר ESPN, ‏30 בדצמבר 2002 שיאי ה-NFL בסופרבול, אתר ה-NFL NFL Longest Winning Streaks, אתר ESPN סיכום המשחק באתר pro-football-reference.com Report: Brady will have surgery for sports hernia, אתר ESPN, ‏3 בפברואר 2006 Crafty Brady fuels Pats' comeback win over Chargers, אתר ESPN, ‏15 בינואר 2007 Patriots break scoring record, Brady and Moss set season marks, אתר ה-NFL‏, 29 בדצמבר 2007 Brady to have season-ending knee surgery, will be placed on IR, אתר ה-NFL, ‏9 בספטמבר 2008 Favre’s streak deserves nothing but respect, ‏Yahoo!,‏ 13 בדצמבר 2010 Infection slows Brady's rehab, הבוסטון גלוב, 11 בנובמבר 2008 Brady leads Pats to two scores in final 2:06 to beat Bills, אתר ESPN, ‏15 בספטמבר 2009 Tom Brady Reaches Milestone With 200th Touchdown, ‏NESN, ‏27 בספטמבר 2009 Blizzard of 59, הבוסטון גלוב, 19 באוקטובר 2009 Report: Pats' Brady has 3 broken ribs, אתר ESPN, ‏ 4 בינואר 2010 Brady wins comeback player award, אתר ESPN, ‏7 בינואר 2010 Patriots sign Brady to four-year, $72M extension through 2014, אתר ה-NFL‏, 9 בספטמבר 2010 Tom Brady Wins 100th Career Game on Monday Night Against Miami Dolphins, אתר bleacherreport.com,‏4 באוקטובר 2010 Tom Brady picks apart Jets as Patriots romp in record home win, אתר ESPN, ‏7 בדצמבר 2010 Patriots thrive in blizzard-like conditions, וושינגטון פוסט, 13 בדצמבר 2010 Tom Brady sets NFL record, אתר ESPN, ‏27 בדצמבר 2010 Brady, Patriots add to records in Sunday’s win, אתר הבוסטון גלוב, 2 בינואר 2011 Patriots' Brady wins second MVP award by unanimous decision, אתר ה-NFL, ‏6 בפברואר 2011 Patriots playoff history, game by game, הבוסטון גלוב, 17 בינואר 2012 Tom Brady, Chad Henne Combine For Slew Of NFL Records On Monday Night Football, אתר sbnation.com,‏ 13 בספטמבר 2011 Brady sets yards passing record for three-game stretch, ‏boston.cbslocal.com, ‏25 בספטמבר 2011 FL Single-Season Passing Yards Leaders, אתר pro-football-reference.com Tom Brady sets record with five first-half TD passes in 45-10 rout of Broncos, אתר Yahoo!, ‏14 בינואר 2012 Tom Brady, missed FG vault Patriots past stunned Ravens, into Super Bowl, אתר ESPN, ‏23 בינואר 2012 Tom Brady extends NFL record with 11th division title, ‏ sbnation.com, ‏22 בדצמבר 2013 Tom Brady wins QB-record 17th playoff game as Pats advance, אתר ESPN, ‏14 בינואר 2013 מערכת גלובספורט, ‏מנהיג: טום בריידי ויתר על כסף כדי לפנות לפטריוטס מקום בתקרת השכר, באתר גלובס, 26 בפברואר 2013 Tom Brady to be without his top five receivers from last season, אתר CBS, ‏24 ביוני 2013 Patriots release Aaron Hernandez, אתר ESPN, 26 ביוני 2014 Tom Brady's touchdown streak ends at 52 games, אתר ספורטס אילוסטרייטד, 6 באוקטובר 2013 7 New England Patriots Who Must Step Up After Key Injuries, אתר bleacherreport.com‏, 18 באוקטובר 2013 Tom Brady is no longer a top-5 QB, אתר ESPN, ‏2 ביוני 2014 The day we buried Brady, אתר ESPN, ‏30 בספטמבר 2015 After Further Review: Tom Brady finished? Criticism of QB is misguided, אתר CBSSport‏ 2 באוקטובר 2014 Was this the end for Tom Brady and the New England Patriots' dynasty?, אתר Yahoo!, ‏29 בספטמבר 2014 Patriots' humbling by the Chiefs raises the question: is Tom Brady finished?, אתר הגארדיאן, 30 בספטמבר 2014 Patriots Earn No. 1 Seed in AFC and Homefield Advantage Throughout the Playoffs, הבוסטון גלוב, 23 בדצמבר 2014 Tom Brady Is Making A $3 Million Bet On Himself With His New Patriots Contract, אתר businessinsider.com, ‏ 30 בדצמבר 2014 Bargain-Bin Brady, ספורטס אילוסטרייטד, 30 בספטמבר 2015 Tom Brady ties record for most Super Bowl wins by a quarterback, ספורטס אילוסטרייטד, 1 בפברואר 2015 Chevy giving Tom Brady's MVP truck directly to Malcolm Butler, ‏CBS‏, 6 בפברואר 2015 Tom Brady Breaks Records In Patriots’ Season-Opening Win Over Steelers, אתר nesn.com‏ 10 בספטמבר 2015 Tom Brady named AFC Offensive Player of the Month; Stephen Gostkowski named special teams player of the month, אתר הפטריוטס, 1 באוקטובר 2015 Tom Brady took more hits in AFC Championship than any QB in any game all year, פוקס ספורטס, 24 בינואר 2016 Tom Brady, Patriots agree to two-year extension, אתר ה-NFL, ‏29 בפברואר 2016 Tom Brady's Deflategate scandal, explained, אתר VOX, ‏18 במאי 2015 הדוח המלא של הליגה Tom Brady’s Agent Says Four-Game Suspension ‘Ridiculous’, טיים מגזין, 11 במאי 2015 Early Fumbles in “DeflateGate”, אתר אגודת הפיזיקאים האמריקאים, מרץ 2015 Deflation Experiments Show Patriots May Have a Point After All, הניו יורק טיימס, 29 בינואר 2015 A year after deflate-gate ballooned, science shows shame of it all, אתר Yahoo!, ‏19 בינואר 2016 Tom Brady's four-game suspension upheld by Roger Goodell, אתר Yahoo!, ‏28 ביולי 2015 תגובתו של בריידי לתוצאות הערעור, כפי שפרסם בעמוד הפייסבוק שלו Judge rules for Tom Brady, overturns four-game deflate-gate suspension, אתר Yahoo!, ‏3 בספטמבר 2015 פסק הדין המלא, באתר הבוסטון גלוב פסק הדין המלא, אתר ESPN, ‏25 באפריל 2016 Robert Kraft, professors support Tom Brady in deflate-gate briefs, ‏Yahoo!, ‏25 במאי 2016 Tom Brady’s last shot: Taking Deflategate to the Supreme Court, ספורטס אילוסטרייטד, 13 ביולי 2016 Report: Tom Brady Grants NFLPA Permission To Continue Deflategate Appeal, ‏nesn.com, ‏18 ביולי 2016 Tom Brady, David Johnson are Players of the Month, אתר ה-NFL, ‏3 בנובמבר 2016 Tom Brady sets record for all-time QB victories, אתר ה-NFL,‏4 בדצמבר 2016 Game Notes: Patriots clinch playoff spot, אתר ניו אינגלנד פטריוטס, 18 בדצמבר 2016 One stat that shows Tom Brady had the best season by any QB ever, פוקס ספורטס, 1 בינואר 2017 Tom Brady moves past Dan Marino for fourth-most passing yards in NFL history, ‏cbssports.com,‏, 1 בינואר 2017 NFL midseason awards: Can Tom Brady really be the MVP already?, אתר ESPN, ‏7 בנובמבר 2016 Tom Brady dismantles Buffalo Bills, builds on MVP candidacy, אתר ליגת ה-NFL, ‏30 באוקטובר 2016 Matt Ryan named NFL's Most Valuable Player for 2016, אתר ה-NFL‏, 4 בפברואר 2017 Every record Tom Brady broke in his fifth Super Bowl win, פוקס ספורטס, 5 בפברואר 2017 What Does Julian Edelman’s Knee Injury Mean for the Patriots Offense?, ‏theringer.com, ‏25 באוגוסט 2017 Tom Brady, Todd Gurley favorites as MVP polls close, אתר ה-NFL, ‏29 בדצמבר 2017 The MMQB's 2017 NFL Awards, ספורטס אילוסטרייטד New England’s Brady PFWA NFL MVP; Rams’ Gurley Offensive Player of the Year; Jacksonville’s Campbell Defensive Player of the Year, אתר הארגון, 17 בינואר 2018 Tom Brady named NFL's MVP for third time of career, אתר ה-NFL, 3 בפברואר 2018 The seriousness of Tom Brady’s 2018 playoff thumb injury revealed in ‘The Dynasty’, ניו יורק פוסט, 29 באוגוסט 2020 Joint statement from Patriots Chairman and CEO Robert Kraft, Head Coach Bill Belichick and quarterback Tom Brady, אתר ניו אינגלנד פטריוטס, 5 בינואר 2018 Patriots owner Robert Kraft does some damage control, וושינגטון פוסט, 23 במאי 2018 Could Tom Brady finally be showing signs of his age?, הבוסטון גלוב, 17 בנובמבר 2018 Tom Brady sets record for most Super Bowl wins by NFL player with six, יו.אס. איי טודיי, 3 בפברואר 2019 זה רשמי: טום בריידי חתם בטמפה ביי באקנירס, באתר וואלה, 20 במרץ 2020 Rob Gronkowski timeline: How Tom Brady, Buccaneers lured Gronk out of NFL retirement, ‏sportingnews.com, ‏7 בפברואר 2021 Antonio Brown can thank Tom Brady for latest second chance, ניו יורק פוסט, 3 בפברואר 2021 Leonard Fournette knows he made the right call signing with Bucs, ‏bucswire.usatoday.com‏, 13 בינואר 2021 Tom Brady led Buccaneers to Super Bowl LV win on completely torn MCL, אתר ה-NFl, ‏15 ביולי 2021 Tom Brady reveals he contracted COVID-19 shortly after Bucs' SBLV championship boat parade, אתר ה-NFL, ‏5 בספטמבר 2021 זה סופי: טום בריידי הודיע על פרישה מפוטבול, באתר ONE‏, 1 בפברואר 2022 Buccaneers QB Tom Brady announces 'I'm coming back' for 23rd season 'in Tampa', NFL.com (באנגלית אמריקאית) Tom Brady's unique record: TD passes to 71 players, אתר ESPN, ‏9 באוקטובר 2018 Tom Brady named AFC Offensive Player of the Month, אתר ניו אינגלנד פטריוטס, 30 בנובמבר 2017 Week after breaking tie, Tom Brady extends player-of-week record, ‏ESPN‏, 27 בספטמבר 2017 2021 Sportsperson of the Year: Tom Brady, אתר si.com, ‏7 בדצמבר 2021 נבחרת העשור באתר היכל התהילה של הפוטבול המקצועני NFL 2010s All-Decade Team: Tom Brady, Aaron Donald headliners, אתר ה-NFL, 6 באפריל 2020 DeflateGate got Tom Brady mad, and the rest of the NFL is paying the price, וושינגטון פוסט, 6 בנובמבר 2015 The Tom Brady Experience: 'Almost' perfect, ‏ESPN, ‏1 בפברואר 2008 Tom Brady's work ethic praised as he looks better than ever at age 38, אתר ESPN, ‏23 בספטמבר 2015 Stallworth: Brady paid practice squad players if they intercepted him, אתר CBSSPORTS, ‏6 באוקטובר 2015 Look Out! Tom Brady Wants to Play Catch, וול סטריט ג'ורנל, 12 בינואר 2016 The Tale of Tom Brady and Johnny Foxborough, ספורטס אילוסטרייטד, 18 בינואר 2017 Meet the chef who decides what Tom Brady eats—and what he definitely doesn’t, הבוסטון גלוב, 4 בינואר 2016 Bill Belichick curbs privileges of Tom Brady's associate Alex Guerrero, הבוסטון גלוב, 19 בדצמבר 2017 Medical experts offer response to ‘TB12 Method’ claim about avoiding sunburn through hydration, הבוסטון גלוב, 29 בספטמבר 2017 Tom Brady’s ‘The TB12 Method’ Is Hefty but Short on Science, הניו יורק טיימס, 20 בספטמבר 2017 הריאיון עם טום בריידי, 12 באוקטובר 2015, באתר תחנת הרדיו WEEI Tom Brady Wants To Deflate Us All In His War On Coca-Cola And Frosted Flakes, פורבס, 17 באוקטובר 2015 Brady and Manning Meet in Battle of the Brands, הניו יורק טיימס, 4 בנובמבר 2007 The Most Influential Athletes, אתר פורבס, 9 במאי 2011 25-highest-paid-athletes-worldwide מגזין ESPN, ‏14 באפריל 2014 All Guts, No Glory, הבוסטון גלוב, 7 באוקטובר 2007 HOW UGG GOT ITS Y CHROMOSOME BACK, אתר fastcompany.com‏, 12 בספטמבר 2011 Tom Brady 'makes it safe for men to wear UGGs' in new ad for sheepskin boots, דיילי מייל, 4 בספטמבר 2012 Tom Brady joins Under Armour after contract with Nike expires, ספורטס אילוסטרייטד, 8 בנובמבר 2010 טום בריידי באתר פורבס הספר באתר אמזון The only depth chart in which Tom Brady is No. 2 -- for now, at least, ‏ESPN,‏ 22 בספטמבר 2017 רשימת רבי-המכר של הניו יורק טיימס, 8 באוקטובר 2017 Tom Brady Monologue - Saturday Night Live, סרטון באתר יוטיוב טום בריידי באתר IMDb אתר חברה Religion of Sports Tom Brady, Michael Strahan Team for 'Religion of Sports' TV Series (Exclusive), הוליווד ריפורטר, 31 באוגוסט 2016 Upcoming Tom Brady Documentary To Offer Rare, All-Access Look At Patriots QB, ‏nesn.com, ‏9 בינואר 2018 Tom Brady Gave a Filmmaker Unusual Access to His Private Life, הניו יורק טיימס, 9 בינואר 2018 אתר הסדרה Tom Brady's series "Tom vs Time" wins Sports Emmy for Outstanding Serialized Sports Documentary, ‏nbcsports.com, ‏20 במאי 2019 ESPN+ Documentary Series ‘Man In The Arena: Tom Brady’ Drops First Look, ‏deadline.com‏, 7 בפברואר 2021 TOM BRADY TO JOIN FOX SPORTS AFTER PLAYING CAREER, אתר פוקס ספורטס, 11 במאי 2022 אתר TB12 Tom Brady and Gisele Bündchen Take Equity Stake in Crypto Firm FTX, בלומברג, 29 ביוני 2021 Tom Brady, other stars sued in class-action case involving FTX collapse Brady becomes minority owner of WNBA's Las Vegas Aces, אתר ESPN, ‏24 במרץ 2023 … And God Created Gisele, וניטי פייר, מאי 2009 Tom Brady's Ex Deserves Praise for Her Gracious Co-Parenting Tweet, אתר Yahoo!, ‏2 בפברואר 2015 Best Buddies Challenge has a friend in Pats' Brady, אתר Best Buddies Tom Brady Explains the Donald Trump Hat in His Locker, "טיים מגזין", 8 בספטמבר 2015 ריאיון עם בריידי, אתר weei.com‏, 15 בדצמבר 2015 Trump: Tom Brady said he voted for me!, ‏Yahoo!, ‏8 בנובמבר 2016